Aktor: Svensk jente tatt med til Norge i fire døgn - voldtatt flere ganger
Det er Aftonbladet som tirsdag morgen gjengir en artikkel fra Tidningarnas Telegrambyrå (TT). Det var lokalavisen Piteå-Tidningen som første meldte om saken. Jenta skal være under 15 år gammel, som er seksuell lavalder i Sverige. Jenta er svensk statsborger. Det samme er mannen, som opprinnelig kommmer fra Sør-Sverige.De to skal ha fått kontakt på en chatteside på internett. Da de etter hvert ble enige om å møtes i den nordsvenske byen Piteå, som ligger like sør for Luleå, kjørte 46-åringen henne til Norge. På reisen, som fant sted i oktober i år, skal han ha voldtatt henne ved minst to anledninger. - Det var helt tilfeldig at han valgte å kjøre over grensen til Norge. Utenom det har forbrytelsen ingen forbindelse med Norge, forteller aktor Ulla-Karin Lindström ved Åklagarkammaren i Luleå, til VG. Hun vil ikke opplyse om hvor i Norge de to skal ha oppholdt seg.Fire døgn senere ble jenta funnet på en parkeringsplass i Luleå. Der ble mannen pågrepet av svensk politi. Mannen skal ifølge Piteå-Tidningen ha utgitt seg for å være yngre enn det han var. Han har selv forklart at han ikke var klar over at jenta var under 15 - en påstand aktor mener faller på sin egen urimelighet. - Jeg kommer, gjennom chattekommunikasjonen mellom dem, til å vise at han har hatt grunn til å tro at hun er under 15 år, sier Ulla-Karin Lindström.Den siktede mannen nekter straffeskyld. Han innrømmer at han har truffet jenta, reist bort med henne og hatt samleie med henne, men hevder at han trodde jenta var 15 år eller eldre. Torsdag må 46-åringen møte i Luleå tingrett, anklaget for voldtekt av barn, for grov maktbruk overfor barn og besittelse av barneporno. Barnepornoen fant politiet etter å ha beslaglagt 46-åringens mobiltelefon og datamaskin. Av hensyn til det unge offeret vil rettergangen gå for lukkede dører.
En 46 år gammel mann skal ifølge Piteå-Tidningen ha tatt med seg en jente under 15 år til Norge, og voldtatt henne minst to ganger.